צבי אלימלך הלברשטאם

רבי צבי אלימלך הלברשטאם (נולד בב' בחשוון ה'תשי"ג, 21 באוקטובר 1952), הוא האדמו"ר מצאנז-קלויזנבורג (מכונה: האדמו"ר מצאנז), חבר מועצת גדולי התורה של אגודת ישראל, ויושב ראש מפעל הש"ס העולמי. מרכז החסידות שבראשותו הוא בקריית צאנז שבנתניה. נולד בברוקלין שבניו יורק, ארצות הברית, לרבי יקותיאל יהודה הלברשטאם, האדמו"ר הראשון מצאנז-קלויזנבורג, ולרבנית חיה נחמה, בת רבי שמואל דוד הלוי אונגר. הוא קרוי על שם אחד מאבותיו (מצד סבתו חיה מינדל), רבי צבי אלימלך שפירא מדינוב בעל ה"בני יששכר". למד במחיצת אביו, בישיבת צאנז שבקריית החסידות בנתניה. בגיל 17 קיבל מאביו תעודת "מורינו" לאחר שנבחן על למעלה מ-1,000 דפי גמרא בעל פה. בא' באלול ה'תש"ל (ספטמבר 1970), נישא בקריית צאנז לחיה שרה, בת רבי שמואל אלכסנדר אונסדורפר (רב קהילת "ראשית חכמה" במונטריאול, ובהמשך רב קהילת "דברי חיים" צאנז, בפתח תקווה). לאחר נישואיו למד בכולל צאנז בקריה בנתניה. נסמך לרבנות מהרבנים: אברהם צבי וייס, אפרים פישל הרשקוביץ ואהרן וידר - אב"ד לינז. בשנת ה'תשל"ד מונה על ידי אביו לרבה של קריית צאנז בנתניה וכ"רב הצעיר" של חסידי צאנז. לאחר פטירת אביו, בט' בתמוז ה'תשנ"ד (יוני 1994), הוא מונה לאדמו"ר. מלבד מוסדות החסידות בראשותו, עומד הרב הלברשטאם גם בנשיאות "מרכז רפואי צאנז - בית חולים לניאדו". הוא יושב ראש "מפעל הש"ס" וחבר מועצת גדולי התורה של אגודת ישראל. האדמו"ר מתגורר בקריית צאנז שבנתניה. קרייה נוספת של החסידות שבהנהגתו קיימת בירושלים. שלוחות של החסידות ישנן בערים: אלעד, אשדוד, ביתר עילית, בית שמש, בני ברק, חיפה, מודיעין עילית, פתח תקווה וצפת. בשנת ה'תשע"ב נוסדה בהוראתו "קריית צאנז" חדשה בטבריה. היא נחנכה באלול ה'תשע"ד (ספטמבר 2014) ומתוכננת להכיל 400 דירות. שלוחות החסידות בארצות הברית: בויליאמסבורג, בורו פארק ומונסי שבניו יורק. שלוחות נוספות יש בלונדון שבאנגליה, ובאנטוורפן שבבלגיה. האדמו"ר נושא בטיש הנערך מידי שבת פלפול תורני במשך כשעה, המשלב הלכה ואגדה. הוא מוסר שיחה גם בסעודה שלישית. כמנהג אדמו"רי צאנז, דבריו לא מודפסים בספר בחייו, וחלק מהם רואה אור בגיליון השבועי "בצילא דמהימנותא" ובגיליון צאנז החודשי, שבהם מתפרסם מהנעשה בחצרו. באוגוסט 2007 נפגש בקריית צאנז עם רבי אהרן טייטלבוים, אחד משני אדמו"רי סאטמר, לאחר נתק של שנים בין חסידות צאנז לחסידות סאטמר. במובן הפוליטי הרב הלברשטאם מוביל קו דומה לזה של אביו. קו הפרגמטי אך לא תומך ביחס לציונות אך בכל זאת מכיר במדינה ובמוסדותיה וחבר במועצת גדולי התורה ומתנגד למסירת שטחים. אחיו, רבי שמואל דוד הלברשטאם, הוא האדמו"ר מצאנז-קלויזנבורג ילדיו: הרב יחזקאל שרגא ברוך - "הרב הצעיר" של קריית צאנז. נשוי למינדל צירל, בת דודו רבי יצחק אריה לייבוש הלפרין (בן רבי אלחנן) הרב יוסף משה דוב - ראש רשת ישיבות צאנז, ורב קהילות צאנז בארצות הברית. נשוי לשרה לאה, בת דודו הרב אשר אנשיל למברגר ממאקווא אלעד. הרב אברהם - אב"ד קריית צאנז בטבריה. נשוי לנחמה אסתר, בת רבי אברהם שלום ישכר דוב ליפשיץ הלברשטאם, האדמו"ר מסטרופקוב הרב מאיר משולם, ראש חבורות הבחורים צאנז. נשוי לברכה, בת דודו הרב יעקב אליהו אונסדורפר, רב קהילת "ראשית חכמה" במונטריאול. מדיה וקבצים בנושא צבי אלימלך הלברשטאם בוויקישיתוף רשימת המאמרים של צבי אלימלך הלברשטאם, באתר רמבי"ש אין עליה בלי ירידה - האדמו"ר מצאנז, דרשתו באתר יוטיוב משה ויסברג ומשה גולדשטיין, ממחצית השקל ועד גילופין טיש: צפו בפורים בחצר צאנז, באתר בחדרי חרדים, 6 במרץ 2018 משה ויסברג, הרבי על העברת השגרירות לירושלים: "אין לנו שום שמחה ונחמה", באתר בחדרי חרדים, 21 במאי 2018 משה ויסברג, מזריקת התפוחים ועד הקפות שניות: חג הסוכות בחצר צאנז, באתר בחדרי חרדים, 2 באוקטובר 2018 אריה ארליך, אדיר במלוכה, משפחה, י"ב בניסן ה'תשע"ט משה ויסברג, אָעִירָה שָּׁחַר • מעלות השחר ועד אישון לילה • סדר יומו של האדמו"ר מצאנז, באתר בחדרי חרדים צבי אלימלך בן יקותיאל יהודה הלברשטם (1952-), מצאנז-קלויזנבורג, דף שער בספרייה הלאומית יקי אדמקר‏, הצצה: נשות האדמו"רים נחשפות, באתר וואלה, 29 במאי 2014 משה ויסברג • צילום: משה גולדשטיין, טבריה: צפו בנחשונים שהגיעו לגור בקרית צאנז, באתר בחדרי חרדים, 30 בנובמבר 2014 משה ויסברג, הרבי מצאנז הופיע, הגאב"ד הליטאי שלף יין, באתר בחדרי חרדים, 22 באוגוסט 2018 כתב בחדרי חרדים, היסטוריה: האדמו"ר מהר"א מסאטמר נפגש עם האדמו"ר מצאנז, באתר בחדרי חרדים, 20 באוגוסט 2007 משה ויסברג, הפיוסים ההיסטוריים בעולם החסידות | חלק 1, באתר בחדרי חרדים, 25 בספטמבר 2018 צבי שיימן, ‏כפיות טובה: "אין מקום סכנה ליהודים בעולם כמו ארץ ישראל", באתר "סרוגים", 8 באפריל 2013 יקי אדמקר‏, כשהאדמו"ר זרק תפוחים באוויר: כך ניסו החסידים "לזכות בלוטו", באתר וואלה, 25 באוקטובר 2016 קובי נחשוני, חתונת ענק בעולם החסידי: 19 אלף מנות לאורחים, באתר ynet, 4 באוקטובר 2009.